<classify> Kisiga aliyewahi kutamba akiwa na klabu mbili za Simba na Mtibwa, ameamua kujiunga na timu hiyo iliyoshuka daraja baada ya kuahidiwa dau nono na uongozi wa timu hiyo.Akizungumza na gazeti hili msemaji wa Ruvu Shooting, Masau Bwire, alisema wamemnasa mchezaji huyo lengo lao kubwa ni kukiimarisha kikosi chao na kuhakikisha wanarudi tena Ligi Kuu msimu wa 201617.Tumekubali matokeo na tunachokifanya kwa sasa ni kukiimarisha kikosi chetu ili kuhakikisha tunafanya vizuri kwenye Ligi Daraja la Kwanza na kurudi tena Ligi Kuu ndiyo maana tumeanza na Kisiga,alisema Bwire.Msemaji huyo alisema bado wanaendelea na zoezi la usajili kuhakikisha wanakuwa na kikosi imara ambacho kinaweza kupambana kwa kucheza soka la kuvutia na kurudi tena kwenye ligi hiyo.Tunajua kama Ligi daraja la kwanza ndiyo ngumu kuliko Ligi Kuu, ndiyo sababu tunapambana kuhakikisha tunaziba nafasi za wachezaji walioondoka ili tuweze kuwa imara kwa ajili ya kurejea tena Ligi Kuu.Msimu uliopita Kisiga alikuwa akiichezea klabu ya Simba, lakini mara kwa mara mchezaji huyo alikuwa kwenye malumbano na uongozi wa timu hiyo akituhumiwa kuihujumu timu pamoja na mkongwe Amri Kiemba na Haruna Chanongo, kitu kilichosababisha wenzake kutolewa kwa mkopo kwenye klabu za Azam FC na Stand United ya Shinyanga.  <topic>: michezo 